Ajax
Store norske leksikon,Religion og filosofi,Historiske religioner,Gresk religion
Ajax er en heros i gresk mytologi, sønn av kong Telamon på øya Salamis. Han var etter Akhillevs den tapreste greske helten i trojanerkrigen, en kjempe uten list og svik, men også uten veltalenhet. Han utkjempet en mektig tvekamp med den trojanske prins Hektor, som endte med at de to fiendene anerkjente hverandre og utvekslet gaver.
Ajax død hører vi blant annet om i et drama av Sofokles': etter at Akhillevs' hadde falt gjorde både Ajax og Odyssevs krav på hans våpen. Da disse ble tildelt Odyssevs, ble Ajax helt vanvittig av sorg og raseri og satte igang et blodbad blant en flokk sauer i den tro at de var hellenske høvdinger. Da han kom til fornuft, begikk han selvmord av skam. I Homers epos Odysseen møter Odyssevs Ajax i underverdenen, og Ajax nekter å tale med ham. Les mer i Store norske leksikon heros trojanerkrigen gresk mytologi Odysseen